Megum alveg vera í fýlu yfir þessu í kvöld Gunnleifur Gunnleifsson og Elfar Freyr Helgason í leiknum við Vaduz á Kópavogsvelli.mbl.is / Árni Sæberg „ Við verðum í fýlu í kvöld en þurfum svo að fara að hugsa um næsta leik , “ sagði Gunnleifur Gunnleifsson , markvörður og fyrirliði Breiðabliks , í samtali við mbl.is eftir að liðið tapaði 2 : 1 á útivelli fyrir Vaduz frá Liechtenstein og féll úr leik í 1. umferð undankeppni Evrópudeildarinnar í knattspyrnu í kvöld . Fyrri leikurinn í Kópavogi endaði með markalausu jafntefli og stefnan hjá Blikum var að skora snemma til þess að koma sér í góða stöðu . Leikurinn í Vaduz í kvöld var mun opnari en það voru heimamenn sem komust í 2 : 0 áður en Blikar minnkuðu muninn í uppbótartíma . „ Lögðum allt í þennan leik Það var sól og heitt í veðri og þegar leið á fór að draga af mönnum . „ Það tók á fyrir útileikmennina . Það gekk ekki svo maður er súr , “ sagði Gunnleifur . Blikarnir hafa ekki langan tíma til þess að sleikja sárin , en þeir spila deildarleik á heimavelli við Grindavík strax á sunnudag . „ Við erum ennþá í góðum málum í deild og bikar heima , en við megum alveg grenja þetta í kvöld . Það er allt í lagi að vera í fýlu yfir þessu . Við tökum bara reynsluna frá þessu , það er glatað að falla út en það er búið og gert , “ sagði Gunnleifur Gunnleifsson við mbl.is .